কা জী সু ল তা নু ল আ রে ফি ন : গ্রামের এক মেঠো পথের ধারে ক্লান্ত হয়ে বসে পড়লাম। সেথা দিয়ে উড়ে যাচ্ছিল এক নিঃসঙ্গ কালো শালিক। উড়ে যাবার সময়ে ঘাড় ফিরিয়ে আমার পানে একবার চাইল। তারপর কিনা কী মনে করে সে পথেরই এক প্রান্তে একটি আম গাছের ডালে সে বসল। অনেকক্ষণ আমাকে পর্যবেক্ষণ করল শালিকটি। আমি তা খেয়াল করলাম। সে যেন আমায় কিছু বলতে চাইল। কিন্তু সম্ভব হয়নি। কারণ সে পাখি আর আমি মানুষ। পাখির ভাষা বোঝার ক্ষমতা এ জাহানের মালিক আমাকে দেননি। তবে এটা বুঝতে পারলাম শালিকটি খুবই বিচলিত এবং মর্মাহত ছিল। কিছুক্ষণ আমার দিকে তাকিয়ে থেকে এরপর শালিকটি আবার উড়ে চলে গেল অজানা উদ্দেশ্যের দিকে। আমি উঠে দাঁড়ালাম। এবার যেতে হবে। অনেক বিশ্রাম নেয়া হলো। কিছু দূর এগোতেই কতগুলো ছেলে ছোকরার হৈচৈ কানে এলো। সে সাথে তাদের বাঁধভাঙা উল্লাস দেখতে পেলাম। তারা যেন বিরাট কিছু জয় করেছে। এগিয়ে গেলাম দেখার জন্য। দেখলাম ছেলে ছোকরাদের হাতে দুটো শালিক ছানা। আর একটা বড় শালিক পায়ে সুতো বাঁধা। শালিকের ছানা দুটো নিয়ে ছোড়াছুড়ি খেলছে ছেলেরা আর বড় শালিকটাকে সুতায় টেনে টেনে খেলছে তারা। একটু আগে সাক্ষাৎ হওয়া শালিকটার কথা মনে পড়ে গেল। ঘটনা কি জানার আগ্রহ জন্মাল। এগিয়ে গেলাম ছেলেদের কাছে। জানতে চাইলাম ঘটনা। তারা প্রথমে আমার দিকে কিছুক্ষণ অপলক তাকিয়ে কী যেন ভাবল। তার পর নেতা গোছের ছেলেটা আমার সামনে এসে বলল, ‘আমরা প্রথমে গাছ থেকে শালিক ছানা দুটো ধরেছি। এর পর খাঁচায় ফাঁদ পেতে ছানা দুটোকে রেখে দূরে দাঁড়িয়ে থেকে বড় একটাকে ধরেছি আরেকটা পালিয়ে গেছে বলেই হা হা হা হা হা করে হাসিতে ফেটে পড়ল।